ພະນັກງານຕັດຫຍິບລາວ ຈຳນວນ 17,000 ກວ່າຄົນ ໄດ້ຮັບເງິນການຊ່ວຍເຫຼືອ ຈາກອົງການສາກົນ 
ລາວໄດ້ຮັບການຊ່ອຍເຫຼືອຈາກອົງການແຮງງານສາກົນ ແລະລັດຖະບານເຢຍຣະມັນ ເປັນເງິນ 1 ລ້ານ 8 ແສນ ໂດລາ ເພື່ອເປັນເງິນອຸດໜຸນຊ່ວຍເຫຼືອແຮງງານລາວໃນໂຮງງານຕັດຫຍິບເສື້ອຜ້າ ຈາກຜົນກະທົບໂຄວິດ-19.
ກໍາມະກອນໃນໂຮງງານຕັດຫຍິບຈໍານວນນຶ່ງໃນລາວທີ່ຖືກເລີກຈ້າງງານ ຍ້ອນໂຮງງານຖືກປິດໃນໄລຍະທີ່ມີການລະບາດຂອງພະຍາດໂຄວິດ-19 ໄດ້ຮັບເງິນອຸດໜຸນບັນເທົາທຸກຈາກສາກົນແລ້ວ, ອີງຕາມການບອກເລົ່າ ຂອງພະນັກງານບໍລິຫານ ແລະກໍາມະກອນໃນໂຮງງານຕັດຫຍິບບາງແຫ່ງ ກິ່ງສະຫວັນ ມີລາຍລະອຽດຂອງເລື້ອງນີ້ ຈາກນັກຂ່າວຂອງພວກເຮົາມາສະເໜີທ່ານ ໃນອັນດັບຕໍ່ໄປ ດັ່ງວີໂອເອໄດ້ສະເໜີໄປ ໃນເດືອນກ່ອນນັ້ນ, ລາວໄດ້ຮັບການຊ່ອຍເຫຼືອຈາກອົງການ ແຮງງານສາກົນ ຫຼືILO ແລະ ລັດຖະບານເຢຍຣະມັນ ເປັນເງິນ 1 ລ້ານ 8 ແສນໂດລາ ເພື່ອເປັນເງິນອຸດໜຸນຊ່ວຍເຫຼືອແຮງງານລາວໃນໂຮງງານຕັດຫຍິບເສື້ອຜ້າຈຳນວນ 17,000 ກວ່າຄົນ ທີ່ໄດ້ຮັບຜົນກະທົບຈາກການລະ ບາດຂອງເຊື້ອໄວຣັສໂຄວິດ-19 ໂດຍເປັນເງິນອຸດໜຸນໄລຍະສັ້ນທີ່ເອົາໃຫ້ຄົນລະ 9 ແສນກີບນັບແຕ່ເດືອນມີນາຜ່ານ ມານີ້, ອີງຕາມການລາຍງານຂອງອົງ ການປະກັນສັງຄົມແຫ່ງຊາດ ໃນຈໍານວນຜູ້ທີ່ ໄດ້ຮັບເງິນອຸດໜຸນນີ້ ກໍມີກໍາມະ ກອນຈໍານວນນຶ່ງໃນໂຮງງານຕັດຫຍິບ ຊຶ່ງກໍາມະກອນ ຄົນນຶ່ງບອກວີໂອເອວ່າ: ” ແຕ່ແນວໃດກໍຕາມ ຢູ່ໃນລາວມີກໍາມະກອນ ທີ່ເຮັດວຽກຢູ່ໃນຂະແໜງຕັດຫຍິບຫຼາຍກວ່າ 26,000 ຄົນຈຶ່ງເຮັດໃຫ້ມີແຮງງານເຖິງ 9,000 ກວ່າຄົນທີ່ຈະບໍ່ໄດ້ຮັບເງິນອຸດໜຸນໄລຍະສັ້ນໃນຄັ້ງນີ້ ຊຶ່ງໃນນັ້ນກໍອາດມີຫລາຍເຫດຜົນ ບາງຄົນກໍແມ່ນ ເປັນຍ້ອນວ່າໄດ້ອອກຈາກວຽກ ໃນໂຮງງານຕັດຫຍິບໄປກ່ອນການລະ ບາດຂອງພະຍາດໂຄວິດ-19 ແລ້ວ ຈຶ່ງກັບເຂົ້າມາອີກພາຍຫລັງທີ່ໂຮງງານໄດ້ເປີດຄືນໃໝ່ ເປັນປົກກະຕິ ດັ່ງໃນກໍລະນີຂອງກໍາມະກອນຊາຍຄົນນຶ່ງ ທີ່ເຮັດວຽກໃນໂຮງງານຕັດຫຍິບແຫ່ງນຶ່ງໃນນະຄອນຫລວງວຽງຈັນ ເມື່ອຖືກຖາມວ່າຜູ້ກ່ຽວໄດ້ຮັບເງິນອຸດໜຸນຈໍານວນ 9 ແສນກີບບໍ່ນັ້ນ ຜູ້ກ່ຽວຕອບວ່າ: ກ່ຽວກັບເລື້ອງນີ້ ຝ່າຍບໍລິຫານຂອງໂຮງງານຕິດຫຍິບແຫ່ງນຶ່ງ ໃນເຂດນິຄົມ ຫລັກ 21 ຢູ່ນະຄອນຫລວງວຽງຈັນ ກໍໃຫ້ຄໍາເຫັນວ່າ ກໍາມະກອນຫລາຍຄົນ ຄົງຈະໄດ້ຮັບເງິນຈໍານວນທີ່ວ່ານີ້ແລ້ວ ເພາະເງິນດັ່ງກ່າວບໍ່ໄດ້ເອົາໄປຜ່ານບັນ ຊີຂອງໂຮງງານແຕ່ຢ່າງໃດເລີຍ ມັນຈ່າຍຈາກອົງການປະກັນສັງຄົມແຫ່ງຊາດໄປໃຫ້ກໍາມະກອນຜູ້ມີສິດເໝາະສົມໄດ້ຮັບນັ້ນໂດຍກົງເລີຍ, ຊຶ່ງທ່ານອະທິບາຍສູ່ຟັງດັ່ງນີ້: ສ່ວນທາງເຈົ້າໜ້າທີ່ຂັ້ນສູງໃນອົງການກໍາມະບານລາວນັ້ນ ກໍໄດ້ໃຫ້ຄວາມ ກະຈ່າງແຈ້ງເພີ້ມເຕີມກ່ຽວກັບກໍລະນີຜູ້ໄດ້ຮັບແລະບໍ່ໄດ້ເງິນຊ່ວຍເຫລືອ 9 ແສນກີບນີ້ ຊຶ່ງທ່ານອະທິບາຍວ່າ: ໃນເດືອນແລ້ວນີ້ ທ່ານນາງ ແກ້ວ ຈັນທະວີໄຊ, ຫົວໜ້າອົງການປະກັນສັງຄົມແຫ່ງຊາດນັ້ນເວົ້າວ່າ ນັບແຕ່ເດືອນກໍລະກົດປີ 2020 ຫາທ້າຍເດືອນກຸມພາປີ 2021, ອົງການປະກັນສັງຄົມແຫ່ງຊາດ ໄດ້ຮັບຄຳຮ້ອງຈາກ 379 ຫົວໜ່ວຍແຮງງານເພື່ອຂໍເງິນອຸດໜູນຊ່ວຍເຫລືອໃຫ້ແຮງງານ 26,269 ຄົນ ທີ່ຖືກເລີກຈ້າງ ໂດຍບັນດາຫົວໜ່ວຍທຸລະກິດເອກະຊົນ ທີ່ໄດ້ຮັບຜົນກະທົບຈາກການລະ ບາດຂອງພະຍາດໂຄວິດ-19 ຊຶ່ງໃນນີ້ປາກົດວ່າ ມີຄໍາຮ້ອງທຸກຈາກ 362 ຫົວ ໜ່ວຍແຮງງານ ແລະມີແຮງງານ 25,453 ຄົນເທົ່ານັ້ນທີ່ມີເງື່ອນໄຂຈະໄດ້ຮັບການອຸດໜູນການຫວ່າງງານ, ອີງຕາມການລາຍງານຂອງທ່ານ ຊົງລິດ ໂພນເງິນ, ນັກຂ່າວຂອງວີໂອເອ ປະຈໍາບາງກອກ ສະຫລຸບແລ້ວ ກໍມີກໍາມະກອນລາວ ຈໍານວນນຶ່ງ ໄດ້ເງິນອຸດໜຸນຊ່ວຍເຫລືອ ຈາກສາກົນເພື່ອບັນເທົາທຸກໃຫ້ກໍາມະກອນໃນຂະແໜງການຕັດຫຍິບໃນລາວ ທີ່ໄດ້ຮັບຜົນກະທົບຈາກການລະບາດຂອງພະຍາດໂຄວິດ-19 ນັ້ນແລ້ວ ໃນ ຂະນະທີ່ຈໍານວນນຶ່ງ ທີ່ອອກຈາກວຽກງານ ໃນຂະແໜງດັ່ງກ່າວ ກ່ອນການ ລະບາດຂອງພະຍາດນີ້ ແລະຫາກໍ່ກັບເຂົ້າມາໃໝ່ ແມ່ນບໍ່ໄດ້ຮັບ ໂດຍບໍ່ກ່ຽວ ຂ້ອງວ່າ ຈະຖືກຫລືບໍ່ຖືກຜົນກະທົບ ຈາກການລະບາດຂອງພະຍາດນີ້ກໍຕາມ